דניס מרקונטו

דניס מרקונטו (באיטלקית: Denis Marconato; נולד ב-29 ביולי 1975 בטרוויזו) הוא כדורסלן איטלקי המשחק בעמדת הסנטר בקבוצת דינמו סאסארי. מרקונטו נחשב לאחד מטובי שחקני ההגנה באירופה בתקופתו.

קריירה
מרקונטו הצטרף למחלקת הנוער של מועדון בנטון טרוויזו בשנת 1990, וזכה עם המועדון בשלוש אליפויות ליגת הנוער בין 1991 ל-1994. הוא ערך את הופעת הבכורה שלו בקבוצה הבוגרת של בנטון בסרייה א' בעונת , אך לא מצא לבסוף מקום בסגל הקבוצה. הוא הושאל לעונה אחת לפלור פאדובה, שם הפגין כישרון רב. הוא חזר לבנטון טרוויזו בעונת , והמאמן מייק ד'אנטוני נתן לו הפעם תפקיד גדול יותר בקבוצה. בעונה זו הוא זכה עם בנטון באליפות איטליה הראשונה שלו, ונבחר גם ל-MVP של הסופר קאפ האיטלקי לשנת 1997. ב-1999 הוא זכה עם קבוצתו בגביע ספורטה, וב-2000 זכה עמה בגביע האיטלקי ונבחר ל-MVP של הטורניר.

בשנים שלאחר מכן זכה מרקונטו עם בנטון בשתי אליפויות איטליה נוספות (2002 ו-2003), שלושה גביעים איטלקיים נוספים (2003, 2004 ו-2005) והיה שותף בכיר לשתי העפלות לפיינל פור היורוליג, בשנים 2002 ו-2003. בעונתו האחרונה בטרוויזו כיהן מרקונטו כקפטן הקבוצה. בקיץ 2005 עבר מרקונטו לקבוצת ברצלונה מהליגה הספרדית, יחד עם חברו האיטלקי ג'יאנלוקה באזילה. עם ברצלונה הוא הופיע בפיינל פור היורוליג ב-2006, וזכה בגביע המלך הספרדי ב-2007.

בעונת  עבר מרקונטו לקבוצה הספרדית ברוז'ה GBC. בעונה שלאחר מכן הוא חזר לאיטליה והצטרף למונטפסקי סיינה, עמה זכה פעם נוספת בסופר קאפ האיטלקי.

נבחרות איטליה
בצעירותו שיחק מרקונטו באליפות אירופה עד גיל 20 ב-1994, ובאליפות אירופה עד גיל 22 ב-1996. מכאן ואילך הוא היה אחד מהשחקנים החשובים והמובילים בנבחרת הבוגרת של איטליה. ההישגים הבולטים שלו עם הנבחרת היו הזכייה באליפות אירופה בכדורסל ב-1999, הזכייה במדליית הכסף באליפות של 1997 ובמדליית הארד באליפות שנערכה ב-2003; וכן הזכייה במדליית הכסף באולימפיאדת אתונה ב-2004.

בנוסף, מרקונטו השתתף עם נבחרת איטליה באליפויות אירופה בשנים 2005 ו-2007, ובאליפות העולם בכדורסל בשנת 2006.

קישורים חיצוניים

 דף השחקן באתר היורוליג
 סטטיסטיקות קריירה באתר Basketpedya

ערכים שבהם תבנית אתר רשמי אינה מתאימה להוספה אוטומטית
מדליסטים אולימפיים איטלקים
כדורסלנים איטלקים
כדורסלנים באולימפיאדת סידני (2000)
כדורסלנים באולימפיאדת אתונה (2004)
כדורסלני נבחרת איטליה
כדורסלני בנטון טרוויזו
כדורסלני ברצלונה
כדורסלני מנס סאנה סיינה
כדורסלני ונציה
כדורסלני קאנטו
מקבלי עיטור מסדר ההצטיינות של הרפובליקה של איטליה
איטלקים שנולדו ב-1975